32005R1299
L 206/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1299/2005 НА КОМИСИЯТА
от 8 август 2005 година
за изменение на приложения I и III към Регламент (ЕИО) № 2377/90 на Съвета за установяване на общностна процедура за определяне на максимално допустими граници на остатъчни вещества от ветеринарномедицински продукти в храните от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. за установяване на общностна процедура за определяне на максимално допустими граници на остатъчни вещества от ветеринарномедицински препарати в храните от животински произход (1), и по-специално член 2 и член 4, параграф трети от него,
като взе предвид становището на Европейската агенция за лекарствата, формулирано от Комитета за медицинските продукти с ветеринарно приложение,
като има предвид, че:
(1)
Всички фармакологично активни вещества, използвани в рамките на Общността във ветеринарно медицински продукти, предназначени за приемане от животни, използвани при производството на храни, следва да бъдат подложени на оценка съобразно изискванията на Регламент (ЕИО) № 2377/90.
(2)
Веществото феноксиметилпеницилин е включено в приложение I към Регламент (ЕИО) № 2377/90 за свински тъкани на мускули, черен дроб и бъбреци. Данните следва да бъдат разширени за същите тъкани и освен това за кожа и мазнини за домашни птици, с изключение на тези, от които се произвеждат яйца за човешка консумация.
(3)
Веществото фоксим е включено в приложение I към Регламент (ЕИО) № 2377/90 за овчи тъкани на мускули, бъбреци и мазнини, с изключение на животните, от които се добива мляко за човешка консумация, както и за свински тъкани на мускули, черен дроб и бъбреци и за кожа и мазнини. Тази субстанция е включена също така в приложение III към цитирания регламент за пилета, в очакване на приключването на научните изследвания. Сега тези изследвания са приключени и веществото фоксим следва да бъде добавено в приложение I към този регламент.
(4)
Веществото норгестомет е включена в приложение III към Регламент (ЕИО) № 2377/90 за едър рогат добитък, в очакване на приключването на научните изследвания. Сега тези изследвания са приключени и веществото норгестомет следва да бъде добавено в приложение I към този регламент.
(5)
Веществото тиамфеникол е включено в приложение I към регламент (ЕИО) № 2377/90 за едър рогат добитък и пилета, с изключение на тези, от които се произвеждат яйца за човешка консумация. За да се позволи приключването на научните изследвания за разширяването, с цел да бъдат включени и свинете, веществото тиамфеникол следва да бъде включено в приложение III към цитирания регламент.
(6)
В Регламент (ЕИО) № 2377/90 следва да бъдат съответно изменен.
(7)
За да могат държавите-членки да направят необходимите корекции в предоставените разрешителни за продажба съгласно Директива 2001/82/ЕО на Европейския парламент и на Съвета от 6 ноември 2001 г. относно кодекса на Общността за ветеринарните лекарствени продукти (2), които евентуално се налагат в светлината на настоящия регламент, следва да се предвиди достатъчно време преди настоящият регламент да може да бъде приложен.
(8)
Мерките, предвидените в настоящия регламент, са в съответствие със становището на Постоянния комитет по ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I и III към Регламент (ЕИО) № 2377/90 се изменят съгласно приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 8 октомври 2005 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 август 2005 година.